Han var således også bidrager til, redaktør af og rådgiver for flere udgivelser af salmesamlinger og [[koral (musik)|koralbøger]]. Imidlertid var der i tiden en strid mellem 2 retninger for hvordan en folkelig sang eller salme skulle se ud. Barnekow stod på den gamle romanceagtige tradition tilbage fra [[Christoph Ernst Friedrich Weyse|Weyse]], [[Henrik Rung]] og [[Andreas Peter Berggreen|A.P. Berggreen]], men det var den nye stil med [[Thomas Laub]] og [[Carl Nielsen]] i spidsen, der gik af med sejren. I [[Koralbog]]en fra 1949 af [[Mogens Wøldike]] og [[Jens Peter Larsen (musikforsker)|Jens Peter Larsen]] står der 9 melodier af Barnekow. For ca. halvdelens vedkommende er de dubleret af andre melodier til den samme tekst, hvoraf flere er komponeret af Thomas Laub. I de senere år er interessen for den romantiske stil imidlertid igen stigende, og Barnekows melodier foretrækkes flere steder frem for Laubs, en udvikling der også antydes i den nye udgave af Den Danske Koralbog fra 2003, hvor yderligere to melodier af Barnekow er medtaget.{{kilde mangler|dato=Uge 33, 2012}}.
Kunst Historie Kultur Ledelse Foreninger Ledere